sagorsarker/bangla-wikipedia huggingface dataset:
আত-তাকওয়া মসজিদ, সিরেবন

আত-তাকওয়া মসজিদ বা আত-তাকওয়া গ্র্যান্ড মসজিদ হলো ১৯১৮ সালে প্রতিষ্ঠিত পশ্চিম জাভার সিরেবন শহরের একটি ঐতিহাসিক মসজিদ। বর্তমানে এটি সিরেবনের একটি জামাতীয় মসজিদ (জামে মসজিদ) এবং শহরের একটি প্রতীক হিসাবে বহুল পরিচিত। মসজিদটি ইসলামি শিক্ষার পাশাপাশি জনসেবা প্রদান করে। যেমন: রক্তদান এবং একটি বিনামূল্যের অ্যাম্বুলেন্স ইত্যাদি।
মসজিদটি কেজাকসান নামে একটি গ্রামে প্রতিষ্ঠিত হয়। প্রাথমিকভাবে, এটি দুটি বিভাগ নিয়ে গঠিত: প্রথমটি মসজিদের তাজুগ আগুং (বর্তমান: আত-তাকওয়া মসজিদ) নামে ব্যবহৃত হয় এবং অন্যটি "আলুন-আলুন" (বর্তমান: কেজাকসান স্কোয়ার) হিসাবে ব্যবহৃত হয়।
প্রথমে, মসজিদটির নামকরণ করা হয় তাজুগ আগুং নামে। কিন্তু, প্রাচীন কাঠামো এবং উপাসকদের ক্রমবর্ধমান চাহিদার কারণে "সিরেবন সিটি কাউন্সিল অব রিলিজিয়াস অ্যাফেয়ার্স" -এর প্রধান আর.এম. আরহাথা এর মাথায় একটি ধারণা আসে। তিনি তাজুগ আগুংকে সংস্কার করে এটির নাম পরিবর্তন করে আত-তাকওয়া মসজিদ রাখার প্রস্তাবণা করেন।
তাজুগ আগুং নামটি মোটামুটিভাবে "মহান মসজিদ" এর সাথে মিলে যায় এবং যেহেতু কাসেপুহানে বর্তমান কালের সাং সিপ্টা রাসার মহান মসজিদ নামে আগে থেকেই একটি মহান মসজিদ অবস্থিত ছিল, তাই কর্মকর্তারা "মহান মসজিদ" নামের দুটি মসজিদ থাকাকে অযৌক্তিক বলে মনে করেন। ১৯৫১ সালে মসজিদটির পুনর্নির্মাণ শুরু হয় এবং ১৯৬৩ সালে এটি আত-তাকওয়া নামে উদ্বোধন করা হয়।
মসজিদটিতে জাভানিজ ইসলামি স্থাপত্য শৈলীর বৈশিষ্ট্য রয়েছে। যার একটি ছাদ রয়েছে। এছাড়া, এতে চারটি ছোট মিনার এবং ৬৫ মিটার উচ্চতাবিশিষ্ট একটি প্রধান মিনার রয়েছে। সম্মুখভাগে প্রাধান্য পেয়েছে দুই-বাক্যের শাহাদাহ্‌ ক্যালিগ্রাফিসহ সোনালি রঙের শিলালিপি। শিলালিপিগুলো ব্রাজিলের আসল গ্রানাইটের উপরে কাচের-চাঙ্গা সিমেন্ট দিয়ে তৈরি। সাদা ফ্রেমটি প্রধান ফটকের সোনালি রঙকে আরও আকর্ষণীয় করে তোলে।
বাগানের ছয়টি স্তম্ভের উপর প্রদীপ দিয়ে সাজানো, যা ফটকের প্রবেশপথকে আরও আকর্ষনীয় করে। মসজিদের পুরো মেঝে ও দেয়ালে এবং সেইসাথে মসজিদের স্তম্ভগুলোতে গ্রানাইট ব্যবহার করা হয়। কলামগুলো ইসলামি স্থাপত্যের অলঙ্কারে সজ্জিত। তবে, অন্যান্য দালানের মতো মসজিদের দেয়ালগুলো কাচ-ঢাকা জানালা দিয়ে সজ্জিত নয়। ভেতরের ও বাইরের বাতাস নির্বিঘ্নে প্রবাহিত হওয়ার জন্য বড় জানালাগুলো খোলা রাখা হয়। রাস্তাসংলগ্ন চত্বরে ১০টি খেজুর গাছ লাগিয়ে মসজিদের বাইরে ছায়ার ব্যবস্থা করা হয়, যেগুলো উভয় পাশে দুটি ফোয়ারা দ্বারা সম্পৃক্ত।
স্যাফ্রানিন

স্যাফ্রানিন (স্যাফ্রানিন ও বা বেসিক রেড ২ ইত্যাদি নামেও পরিচিত) হলো কলাস্থানবিদ্যা ও কোষবিদ্যায় ব্যবহার্য একটি জীববৈজ্ঞানিক রঞ্জক। কোষ নিউক্লিয়াসকে লাল রঙে রঞ্জিত করতে অনেক রঞ্জনব্যবস্থায় স্যাফ্রানিন প্রতিরঞ্জক হিসেবে ব্যবহৃত হয়। গ্রাম রঞ্জন ও এন্ডোস্পোর রঞ্জন উভয় প্রক্রিয়াতেই স্যাফ্রানিন প্রথাগত প্রতিরকজক হিসেবে ব্যবহৃত হয়। এছাড়া এটি তরুণাস্থি, মিউসিন ও মাস্ট কোষের দানা শনাক্তকরণে ব্যবহৃত হয়।
স্যাফ্রানিনে সাধারণত ডান পাশে প্রদর্শিত রাসায়নিক কাঠামো বিদ্যমান থাকে। একে ডাইমিথাইল স্যাফ্রানিন-ও বলা হয়। ট্রাইমিথাইল স্যাফ্রানিন নামে আরেকটি যৌগ রয়েছে, যেখানে নিচের বলয়ের "অর্থো-" অবস্থানে একটি অতিরিক্ত মিথাইল মূলক যুক্ত থাকে (অ্যারিন প্রতিস্থাপন বিন্যাস দেখুন)। জীববৈজ্ঞানিক রঞ্জন প্রক্রিয়ায় উভয় যৌগই অনুরূপ বৈশিষ্ট্য প্রদর্শন করে, যার কারণে অধিকাংশ বাণিজ্যিক উৎপাদক এই দুইটি যৌগকে পৃথক করেন না। ফলে বাণিজ্যিকভাবে উৎপাদিত স্যাফ্রানিনে এই দুইটি যৌগের মিশ্রণ থাকে।
বিশ্লেষণী রসায়নে স্যাফ্রানিন একটি জারণ-বিজারণ নির্দেশক হিসেবেও ব্যবহৃত হয়।
স্যাফ্রানিন্স হলো প্রতিসম ২,৮-ডাইমিথাইল-৩,৭-ডাইঅ্যামিনোফেনাজিনের অ্যাজোনিয়াম যৌগসমূহ। দুই অণু প্রাইমারি অ্যামিনের সাথে এক অণু "প্যারা"-ডাইঅ্যামিনের যৌথ জারণক্রিয়ার মাধ্যমে অথবা প্রাইমারি অ্যামিনের সাথে "প্যারা"-অ্যামিনোঅ্যাজো যৌগের ঘনীভবনের মাধ্যমে এবং ডাইফিনাইলমেটাফিনাইলিনডাইঅ্যামিন প্রভৃতি ক্ষারকের সাথে "প্যারা"-নাইট্রোসোডাইঅ্যালকাইলানিলিনের ক্রিয়ায় এগুলো উৎপন্ন হয়। এগুলো স্ফটিকাকার কঠিন যৌগ। এরা সবুজ বৈশিষ্ট্যসূচক ধাতব দ্যুতি প্রদর্শন করে। এরা পানিতে অত্যন্ত দ্রবণীয় এবং নীল অথবা বেগুনি রঙে রঞ্জিত করে। এরা তীব্র ক্ষারক এবং একক অম্লীয় লবণ গঠন করে। এদের অ্যালকোহলীয় দ্রবণ হলুদাভ লাল প্রতিপ্রভা সৃষ্টি করে।
মুক্ত অবস্থায় ফেনোস্যাফ্রানিন খুব একটা স্থিতিশীল নয়। এর ক্লোরাইড যৌগ সবুজ পাত গঠন করে। একে খুব সহজে ডাইঅ্যাজীকরণ করা যায়। অ্যালকোহলে এই ডাইঅ্যাজোনিয়াম লবণকে উত্তপ্ত করলে অ্যাপোস্যাফ্রানিন বা বেনজিন ইন্ডুলিন (CHN) উৎপন্ন করে। ফ্রেডরিক কাহরম্যান দেখান যে অ্যাপোস্যাফ্রানিনকে শীতল ঘনীভূত সালফিউরিক অ্যাসিডের উপস্থিতিতে ডাইঅ্যাজীকরণ করা যায় এবং এই ডাইঅ্যাজোনিয়াম লবণকে অ্যালকোহলের সাথে উত্তপ্ত করা হলে ফিনাইলফেনাজোনিয়াম লবণ উৎপন্ন করে। ঘনীভূত হাইড্রোক্লোরিক অ্যাসিডের সাথে অ্যাপোস্যাফ্রানিনকে উত্তপ্ত করলে অ্যাপোস্যাফ্রানোন (CHNO) উৎপন্ন হয়। এই তিনটি যৌগকে সম্ভবত "অর্থো"- অথবা "প্যারা"-কুইনোন হিসেবে উপস্থাপন করা হয়। বাণিজ্যিক স্যাফ্রানিন হলো এক ধরনের "অর্থো"-টলুস্যাফ্রানিন। অ্যানিলিন-নির্ভর প্রথম বাণিজ্যিকভাবে উৎপাদিত রঞ্জক হলো মনুভিন। স্যার উইলিয়াম হেনরি পার্কিন অপরিশোধিত অ্যানিলিনের সাথে পটাশিয়াম ডাইক্রোমেট ও সালফিউরিক অ্যাসিডকে উত্তপ্ত করে এটি উৎপাদন করেন।
১৮৭৮ সালে পার্কিন মনুভিনের জারণ/বিজারণ প্রক্রিয়ায় ৭"এন"-"প্যারা"-টলাইল মূলক অপসারণ করে "প্যারাস্যাফ্রানিন"-এ (১,৮-ডাইমিথাইলস্যাফ্রানিন) রূপান্তর করেন। আরেকটি সুপরিচিত স্যাফ্রানিন হলো ফেনোস্যাফ্রানিন (সি.আই. ৫০২০০, ৩,৭-ডাইঅ্যামিনো-৫-ফিনাইলফেনাজিনিয়াম ক্লোরাইড)। এটি কোষজীববিদ্যায় রঞ্জক হিসেবে, ফটোস্যানিটাইজার ও রেডক্স প্রব হিসেবে ব্যাপকভাবে ব্যবহৃত হয়।
ডেভিড হ্যালিডে (পদার্থবিজ্ঞানী)

ডেভিড হ্যালিডে (মার্চ ৩, ১৯১৬ - ২ এপ্রিল, ২০১০) একজন আমেরিকান পদার্থবিজ্ঞানী ছিলেন যিনি তার পদার্থবিজ্ঞানের ওপর রচিত পাঠ্যপুস্তক, "ফিজিক্স" এবং "ফান্ডামেন্টালস অব ফিজিক্স" এর জন্য পরিচিত, যা তিনি রবার্ট রেসনিকের সাথে সহ-রচনা করেছিলেন। উভয় পাঠ্যপুস্তক ১৯৬০ সাল থেকে নিরবিচ্ছিন্নভাবে ব্যবহৃত হয়ে আসছে এবং ৪৭টিরও বেশি ভাষায় উপলব্ধ।
হ্যালিডে পিটসবার্গ বিশ্ববিদ্যালয়ে অস্নাতক এবং স্নাতক হিসেবে অধ্যয়ন করেন। ১৯৪১ সালে তিনি পদার্থবিজ্ঞানে পিএইচডি অর্জন করেন। দ্বিতীয় বিশ্বযুদ্ধের সময়, তিনি এমআইটি রেডিয়েশন ল্যাবে রাডার কৌশল উন্নয়নে কাজ করেছিলেন। ১৯৪৬ সালে তিনি সহকারী অধ্যাপক হিসেবে পিটসবার্গে যোগদান করেন এবং সেখানেই তার বাকি কর্মজীবন অতিবাহিত করেন। ১৯৫০ সালে, তিনি "ইনট্রোডাক্টরি নিউক্লিয়ার ফিজিক্স" লিখেছিলেন, যা একটি ধ্রুপদী পাঠ্যপুস্তক হয়ে ওঠে এবং চারটি ভাষায় অনূদিত হয়। ১৯৫১ সালে হ্যালিডে তার ডিপার্টমেন্টের চেয়ারম্যান হন, এই পদে তিনি ১৯৬২ সাল পর্যন্ত অধিষ্ঠিত ছিলেন।
তার "ফিজিক্স" বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে "ফান্ডামেন্টালস অব ফিজিক্স" শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।
হ্যালিডে ২০১০ সালের ২রা এপ্রিল ৯৪ বছর বয়সে মারা যান। তিনি ওয়াশিংটনের ম্যাপল ফলসের বাসিন্দা ছিলেন। তার ডক্টরাল ছাত্রদের মধ্যে পদার্থবিদ জন হুইটলি উল্লেখযোগ্য।
রবার্ট রেসনিক

রবার্ট রেসনিক (১১ জানুয়ারি, ১৯২৩ - ২৯ জানুয়ারি, ২০১৪) ছিলেন একজন পদার্থবিজ্ঞান শিক্ষাবিদ এবং পদার্থবিজ্ঞান পাঠ্যপুস্তক লেখক।
তিনি ১১ জানুয়ারি, ১৯২৩ সালে মেরিল্যান্ডের বাল্টিমোরে জন্মগ্রহণ করেন এবং ১৯৩৯ সালে বাল্টিমোর সিটি কলেজ হাই স্কুল থেকে স্নাতক হন। তিনি ১৯৪৩ সালে বিএ এবং ১৯৪৯ সালে জনস হপকিন্স ইউনিভার্সিটি থেকে পদার্থবিদ্যায় পিএইচডি অর্জন করেন। ১৯৪৯ থেকে ১৯৫৬ সাল পর্যন্ত, তিনি পিটসবার্গ বিশ্ববিদ্যালয় অনুষদের একজন সদস্য ছিলেন, যেখানে তার ডেভিড হ্যালিডের সাথে প্রথম সাক্ষাৎ হয়। তার সাথেই তিনি তার সর্বাধিক পঠিত পাঠ্যপুস্তকগুলো লিখেছিলেন। পরে তিনি রেনসেলার পলিটেকনিক ইনস্টিটিউটের অধ্যাপক হন এবং সেখানে ১৫ বছর তিনি আন্তঃবিভাগীয় বিজ্ঞান পাঠ্যক্রমের প্রধান ছিলেন। এ সময়ে, তিনি আপেক্ষিকতা, কোয়ান্টাম পদার্থবিদ্যা এবং সাধারণ পদার্থবিদ্যার উপর সাতটি পাঠ্যপুস্তক একক বা যৌথভাবে রচনা করেছেন, যা ৪৭টিরও বেশি ভাষায় অনূদিত হয়েছে। অনুমান করা হয়, তার বই থেকে ১০ মিলিয়নেরও বেশি শিক্ষার্থী অধ্যয়ন করেছে। ১৯৬০ সালে, "ফিজিক্স" শীর্ষক প্রথম বর্ষের পাঠ্যপুস্তকটি প্রকাশিত হয় যা তিনি অধ্যাপক ড. হ্যালিডের সাথে রচনা করেন। তার "ফিজিক্স" বইটি ব্যাপকভাবে ব্যবহৃত হয়েছে এবং অনেকে মনে করেন, বইটি পদার্থবিদ্যা শিক্ষায় বৈপ্লবিক পরিবর্তন এনেছে। এর দশম সংস্করণ জার্ল ওয়াকার দ্বারা সংশোধিত ও দুই-খণ্ডে "ফান্ডামেন্টালস অব ফিজিক্স" শিরোনামে এখনও অত্যন্ত সমাদৃত। স্পষ্ট ও প্রমিত চিত্রায়ণ, পুঙ্খানুপুঙ্খ কিন্তু পঠনযোগ্য শিক্ষণবিজ্ঞানের প্রয়োগ, আধুনিক পদার্থবিদ্যার দৃষ্টিভঙ্গি উপস্থাপন এবং চ্যালেঞ্জিং চিন্তন-উদ্দীপক সমস্যা-সংগ্রহের জন্য বইটি উল্লেখযোগ্য। ২০০২ সালে আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিদ্যার পাঠ্যপুস্তক" হিসেবে অভিহিত করে।
তিনি অরস্টেড পদক (১৯৭৪) লাভ করেন, যা আমেরিকান অ্যাসোসিয়েশন অফ ফিজিক্স টিচার্স কর্তৃক প্রদত্ত সর্বোচ্চ পুরস্কার। ১৯৮৬ থেকে ১৯৯০ সাল পর্যন্ত তিনি সেই সোসাইটির সভাপতি ছিলেন। ফুলব্রাইট স্কলার হওয়ার পাশাপাশি, তিনি হার্ভার্ড বিশ্ববিদ্যালয়ের (১৯৬৪-৬৫) একজন সম্মানিত রিসার্চ ফেলো এবং ভিজিটিং প্রফেসরও ছিলেন। তার অর্জিত অন্যান্য কৃতিত্বের মধ্যে রয়েছে গণপ্রজাতন্ত্রী চীনের অনারারি ভিজিটিং প্রফেসর (১৯৮১ এবং ১৯৮৫ সালে), অসাধারণ শিক্ষাদানের জন্য এক্সন ফাউন্ডেশন পুরস্কার (১৯৫৪), রেনসেলার পলিটেকনিক ইন্সটিটিউট বিশিষ্ট অনুষদ পুরস্কার (১৯৭১), বছরের সেরা শিক্ষাবিদ (১৯৭২ সালে), আমেরিকান ফিজিক্যাল সোসাইটি এবং আমেরিকান অ্যাসোসিয়েশন ফর দ্য অ্যাডভান্সমেন্ট অফ সায়েন্সের ফেলোশিপ এবং ফি বেটা কাপ্পা এবং সিগমা জাই সোসাইটির সম্মানজনক সদস্য।
১৯৯৩ সালে অবসর গ্রহণের পর, তিনি রেনসেলার পলিটেকনিকের সূচনা বক্তা ছিলেন। তার সম্মানে পদার্থবিদ্যা শিক্ষায় একটি বিশেষ জাতীয় পৃষ্ঠপোষক আন্তর্জাতিক সভা অনুষ্ঠিত হয়। রেনসেলার পলিটেকনিক ইন্সটিটিউট রবার্ট রেসনিক সেন্টার ফর ফিজিক্স এডুকেশন এবং "রবার্ট রেসনিক লেকচার" তৈরি করেছেন যেখানে একজন বিশিষ্ট বিজ্ঞানী স্কুল পরিদর্শন করেন। অতীতের সূচনা বক্তাদের মধ্যে ২০০২ সালের লিয়ন লেডারম্যান এবং ২০০৫ সালের কিপ থর্ন অন্যতম। তিনি ২০০৩ সালে রেনসেলারের হল অফ ফেম-এ অন্তর্ভুক্ত হন। তিনি ২৯শে জানুয়ারি, ২০১৪ তারিখে পেনসিলভেনিয়ার পিটসবার্গে তার বাড়িতে মারা যান।
পেদ্রো রাউল

পেদ্রো রাউল গারায় দা সিলভা (; জন্ম: ৫ নভেম্বর ১৯৮৬; পেদ্রো রাউল নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে ব্রাজিলের পেশাদার ফুটবল লিগের শীর্ষ স্তর কাম্পেওনাতো ব্রাজিলেইরো সেরিয়ে আ-এর ক্লাব গোইয়াসের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেলেন।
পেদ্রো রাউল গারায় দা সিলভা ১৯৮৬ সালের ৫ই নভেম্বর তারিখে ব্রাজিলের পোর্তো আলেগ্রেতে জন্মগ্রহণ করেছেন এবং সেখানেই তার শৈশব অতিবাহিত করেছেন।
ইয়াকুব সুওভিক

ইয়াকুব সুওভিক (; জন্ম: ৩১ আগস্ট ১৯৯১) হলেন একজন পোলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিও এবং পোল্যান্ড জাতীয় দলের হয়ে গোলরক্ষক হিসেবে খেলেন।
২০১০ সালে, সুওভিক পোল্যান্ড অনূর্ধ্ব-২০ দলের হয়ে পোল্যান্ডের বয়সভিত্তিক পর্যায়ে অভিষেক করেছিলেন। প্রায় ৪ বছর যাবত পোল্যান্ডের বয়সভিত্তিক দলের হয়ে খেলার পর, তিনি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।
ইয়াকুব সুওভিক ১৯৯১ সালের ৩১শে আগস্ট তারিখে পোল্যান্ডের নভি সঁচে জন্মগ্রহণ করেছেন এবং সেখানেই তার শৈশব অতিবাহিত করেছেন।
সুওভিক পোল্যান্ড অনূর্ধ্ব-২০ এবং পোল্যান্ড অনূর্ধ্ব-২৩ দলের হয়ে খেলার মাধ্যমে পোল্যান্ডের প্রতিনিধিত্ব করেছেন। পোল্যান্ডের বয়সভিত্তিক দলের হয়ে তিনি প্রায় ২ বছরে ৩ ম্যাচে অংশগ্রহণ করেছেন।
২০১৩ সালের ২রা ফেব্রুয়ারি তারিখে, ২১ বছর, ৫ মাস ও ২ দিন বয়সে, ডান পায়ে ফুটবল খেলায় পারদর্শী সুওভিক রোমানিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে পোল্যান্ডের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১২ নম্বর জার্সি পরিধান করে খেলেছিলেন। ম্যাচটি পোল্যান্ড ৪–১ গোলের ব্যবধানে জয়লাভ করেছিল। পোল্যান্ডের হয়ে অভিষেকের বছরে সুওভিক সর্বমোট ১ ম্যাচে অংশগ্রহণ করেছেন।
মেহরান মমতাজ

মেহরান মমতাজ (জন্ম ৪ জুলাই ২০০৩) একজন পাকিস্তানি ক্রিকেটার। ২০২১-২২ অনুষ্ঠিত কায়েদ-ই-আজম ট্রফিতে উত্তরাঞ্চলের হয়ে ১৭ নভেম্বর ২০২১ সালে তার প্রথম-শ্রেণীর ক্রিকেটে অভিষেক ঘটে। ২০২১ সালের ডিসেম্বরে, ওয়েস্ট ইন্ডিজে অনুষ্ঠিত ২০২২ সালের আইসিসি অনূর্ধ্ব-১৯ ক্রিকেট বিশ্বকাপের জন্য তাকে পাকিস্তানের দলে অন্তর্ভুক্ত করা হয়েছিল।
সোমেন্দ্রনাথ বসু

ড. সোমেন্দ্রনাথ বসু ( ১৫ মার্চ ১৯২৭ – ১৮ জুলাই ১৯৮৫) ছিলেন ভারতীয় বাঙালি লেখক, প্রাবন্ধিক এবং নিয়মিত রবীন্দ্রচর্চায় তথা রবীন্দ্রানুশীলনে রবীন্দ্র-গবেষণার অন্যতম ব্যবস্থাপক। কলকাতায় "টেগোর রিসার্চ ইনস্টিটিউট" এর প্রতিষ্ঠাতা ছিলেন তিনি। 
সোমেন্দ্রনাথ বসুর জন্ম ১৯২৭ খ্রিস্টাব্দের ১৫ মার্চ ব্রিটিশ ভারতের কলকাতার দর্জিপাড়ায়। পিতা বীরেন্দ্রনাথ বসু ছিলেন পেশায় চিকিৎসক। সোমেন্দ্রনাথের স্কুলের পড়াশোনা সরস্বতী ইনস্টিটিউশনে। স্কটিশ চার্চ কলেজ থেকে তিনি স্নাতক হন। ১৯৫০ খ্রিস্টাব্দে তিনি কলকাতা বিশ্ববিদ্যালয় থেকে বাংলা ভাষা ও সাহিত্যে এম.এ পাশ করেন। ছাত্রবস্থাতেই তিনি ভারত ছাড়ো আন্দোলনে অংশ নেন। 
সোমেন্দ্রনাথ এম.এ পাশ করার পরে স্কুলের শিক্ষক হিসাবে কর্মজীবন শুরু করেন। পরে অধ্যাপনা করেন ত্রিপুরায়, সিউড়িতে ও শেষে কলকাতার চারুচন্দ্র কলেজে। কলেজ ও বিশ্ববিদ্যালয় শিক্ষক সমিতির আন্দোলনে সক্রিয় ভাবে যুক্ত ছিলেন। ১৯৫৪ খ্রিস্টাব্দের শিক্ষক আন্দোলনে কিছুদিন কারাবাসও করেন। পরবর্তীতে সৌম্যেন্দ্রনাথ ঠাকুরের সংস্পর্শে আসেন এবং তার আর সি পি আই দলে যুক্ত হন। সাংস্কৃতিক ক্ষেত্রেও তিনি সৌম্যেন্দ্রনাথ ঠাকুর দ্বারা প্রভাবিত হয়েছিলেন। সৌম্যেন্দ্রনাথ তার প্রতিষ্ঠিত রবীন্দ্রসঙ্গীত শিক্ষার প্রতিষ্ঠান "বৈতানিক"-এর দায়িত্ব পরবর্তীতে সোমেন্দ্রনাথের উপর অর্পণ করেন।
সোমেন্দ্রনাথ একসময় রাজনীতি থেকে সরে আসেন এবং রবীন্দ্রচর্চায় ব্রতী হন। তিনি চার খণ্ডে "রবীন্দ্র অভিধান" রচনা করেন। প্রথম খণ্ডটি রবীন্দ্রনাথের জন্ম শতবর্ষ উপলক্ষে ১৯৬১ খ্রিস্টাব্দে প্রকাশিত হয়। রবীন্দ্রচর্চায় তার রচিত প্রবন্ধ সংকলন গ্রন্থটি হল "সূর্যসনাথ রবীন্দ্রনাথ"। ১৯৬৫ খ্রিস্টাব্দের ১ জানুয়ারি সোমেন্দ্রনাথ নিজের বাড়ি - "রবীন্দ্রচর্চা ভবন"-এ নিয়মিত রবীন্দ্রচর্চার জন্য প্রতিষ্ঠা করেন "টেগোর রিসার্চ ইনস্টিটিউট"। তিনি রবীন্দ্রনাথের নাটকের উপর রচনা করেন "রবীন্দ্র নাটকে ট্রাজেডী" শীর্ষক গবেষণা গ্রন্থ এবং এটির জন্য তিনি ১৯৭৩ খ্রিস্টাব্দে ডক্টরেট ডিগ্রি লাভকরেন। রবীন্দ্রানুশীলনের জন্য টেগোর রিসার্চ ইনস্টিটিউট টিকে এক মহৎ প্রতিষ্ঠানে পরিণত করতে আমৃত্যু সচেষ্ট ছিলেন। ১৯৭৩ খ্রিস্টাব্দ হতে প্রতি বৎসরের কবিপক্ষে তিনি বিভিন্ন প্রকাশকদের কাছ থেকে রবীন্দ্রনাথ রচিত ও রবীন্দ্রনাথ বিষয়ক গ্রন্থ একত্র করে কলকাতার তথ্যকেন্দ্রে বার্ষিক প্রদর্শনীর ও বিপণনের ব্যবস্থা করেন। ১৯৮১ খ্রিস্টাব্দ হতে বার্ষিক প্রদর্শনী "টেগোর রিসার্চ ইনস্টিটিউট"-এর নিজস্ব ঠিকানা কলকাতার কালীঘাট পার্কের রবীন্দ্রচর্চাভবনে অনুষ্ঠিত হয়। তিনি রবীন্দ্রচর্চাকে বিশ্বের বিভিন্ন দেশে সম্মিলিত ভাবে সার্থক করার উদ্দেশ্যে "টেগোর ইন্টারন্যাশনাল"-এর পরিকল্পনা নিয়ে আমেরিকা যুক্তরাষ্ট্র, কানাডা, যুক্তরাজ্যসহ ইউরোপের বিভিন্ন দেশ পরিভ্রমণ করেন। তারই উদ্যোগে ১৯৮৫ খ্রিস্টাব্দের ১ জানুয়ারি তৎকালীন পশ্চিম জার্মানির বন শহরের 'টেগোর ইনস্টিটিউট', কোরিয়ার 'টেগোর সোসাইটি অব কোরিয়া' এবং লন্ডনের 'দ্য টেগোরিয়ান্স'-এর পরিচালকগণ যথাক্রমে তৃণা পুরোহিত রায়, কিম ইয়াং সিক এবং তপন বসু, নিজের নিজের মুখপত্রে একযোগে ৩০ শে জুন আইরিশ কবি ইয়েট্স কর্তৃক রবীন্দ্রকবিতা পাশের দিনটিকে সামনে রেখে আন্তর্জাতিকস্তরে রবীন্দ্রকাব্যপাঠ দিবস পালনের সিদ্ধান্ত নেওয়া হয়। সেই থেকে কলকাতা টেগোর রিসার্চ ইনস্টিটিউট আন্তর্জাতিক রবীন্দ্রকাব্যপাঠ দিবস পালন করে আসছে। সোমেন্দ্রনাথ বসুর রচিত অন্যান্য গ্রন্থগুলি হল -
সোমেন্দ্রনাথ বসু ১৯৮৫ খ্রিস্টাব্দের ১৮ জুলাই প্রয়াত হন।
ড্যান্স মি আপ

ড্যান্স মি আপ হলো ইংরেজি গ্ল্যাম রক গায়ক গ্যারি গ্লিটারের গাওয়া একটি গান। মাইক লিয়েন্ডার এবং এডি (এডওয়ার্ড জন) সিগোর সাথে গ্লিটার গানটি লিখেছেন এবং মাইক লিয়েন্ডার প্রযোজনা করেছেন। এটি তার পঞ্চম স্টুডিও অ্যালবাম, "বয়েজ উইল বি বয়েজ" (১৯৮৪) পর এটি তার গাওয়া দ্বিতীয় একক গান। একক গানটি নন-অ্যালবাম ট্র্যাক এবং "টু ইয়াং টু ড্যান্স" এর বি-সাইড হিসেবে রয়েছে, যা কিছুটা একচেটিয়া হয়ে গেছে।
এককটি ১৯৮৪ সালের জুন মাসে ইউরোপে মুক্তি পায়। ২১ জুন ১৯৮৪-এ, গ্লিটারের গানটি সেই সপ্তাহে যুক্তরাজ্যের একক তালিকায় ৪৮ নম্বরে থাকা সত্ত্বেও, তিনি গানটি টপ অফ দ্য পপসে প্রচারিত করেছিলেন। সেই সময় টপ অফ দ্য পপসে প্রথম ৪০টির বাইরে থাকা কোন গান না দেখানোর নীতি ছিল। টপ অফ দ্য পপস পারফরম্যান্সের পরে, গানটি যুক্তরাজ্যের একক তালিকা ২৫ নম্বরে উঠে এসেছি লো।
ফান্ডামেন্টালস অব ফিজিক্স

ফান্ডামেন্টালস অব ফিজিক্স হলো ডেভিড হ্যালিডে, রবার্ট রেসনিক এবং জার্ল ওয়াকারের একটি ক্যালকুলাস-ভিত্তিক পদার্থবিজ্ঞান শিক্ষার পাঠ্যপুস্তক। পাঠ্যপুস্তকটি বর্তমানে তার ১২তম সংস্করণে রয়েছে (অক্টোবর, ২০২১ সালে প্রকাশিত)।
বর্তমান সংস্করণটি মূলত ১৯৬০ সালে প্রকাশিত হ্যালিডে এবং রেসনিক রচিত "ফিজিক্স ফর স্টুডেন্টস অব সায়েন্স অ্যান্ড ইঞ্জিনিয়ারিং" এর সংশোধিত সংস্করণ, যা দুটি খণ্ডে প্রকাশিত হয়েছিল (প্রথম খণ্ডে বলবিদ্যা ও তাপগতিবিদ্যা নিয়ে ১ম -২৫শ অধ্যায়; দ্বিতীয় খণ্ডে তড়িৎ-চৌম্বকত্ব, আলোকবিজ্ঞান, এবং কোয়ান্টাম পদার্থবিদ্যা নিয়ে ২৬শ-৪৮তম অধ্যায়)। ১৯৬৬ সালে প্রথম সংস্করণের একটি সংশোধনে পাঠ্যপুস্তকটির শিরোনাম বদলে হয় "ফিজিক্স"। 
এটি আন্ডারগ্র্যাজুয়েট পদার্থবিজ্ঞান কোর্সের পাঠ্য হিসেবে কলেজগুলিতে ব্যাপকভাবে ব্যবহৃত হচ্ছে, এবং এটি বিজ্ঞান ও প্রকৌশলের নবীন শিক্ষার্থীদের কাছে কয়েক দশক ধরে "গোল্ড স্ট্যান্ডার্ড" হিসাবে পরিচিত। ২০০২ সালে, আমেরিকান ফিজিক্যাল সোসাইটি এই পুস্তকটিকে "বিংশ শতাব্দীর সবচেয়ে অসামান্য পদার্থবিজ্ঞানের পাঠ্যপুস্তক" হিসাবে অভিহিত করে।
বইটির প্রথম সংস্করণ যার শিরোনাম "ছিল ফান্ডামেন্টালস অফ ফিজিক্স", প্রথম প্রকাশিত হয়েছিল ১৯৭০ সালে, ফ্যারেল এডওয়ার্ডস এবং জন জে. মেরিল দ্বারা মূল পাঠ্যটি সংশোধিত হয়েছিল। ওয়াকার ১৯৯০ সাল থেকে বইটি সংশোধন করছেন। পঞ্চম সংস্করণ থেকে শুরু করে বইটির অন্যান্য সাম্প্রতিক সংস্করণে ওয়াকার "চেকপয়েন্ট" প্রশ্ন অন্তর্ভুক্ত করেছেন। এগুলি হলো ধারণাগত মূল্যায়ন প্রশ্ন যা শিক্ষার্থীকে সংখ্যাসূচক গণনা শুরু করার আগে সাহায্য করে।
পাঠ্যপুস্তকটিতে পদার্থবিদ্যার অধিকাংশ মৌলিক বিষয় আলোচিত হয়েছে:
বর্ধিত সংস্করণে কোয়ান্টাম বলবিদ্যা, পারমাণবিক তত্ত্ব, কঠিন অবস্থার পদার্থবিজ্ঞান, নিউক্লিয় পদার্থবিদ্যা এবং সৃষ্টিতত্ত্বের মতো বিষয়গুলির পটভূমি আলোচিত হয়েছে। পাঠ্যপুস্তকটির একটি সমাধান নির্দেশিকা এবং একটি স্টাডি গাইডও পাওয়া যায়।
উইকিবই-এ "ফান্ডামেন্টালস অব ফিজিক্স":
ভারতীয় জনতা পার্টি, পশ্চিমবঙ্গ

পশ্চিমবঙ্গ ভারতীয় জনতা পার্টি, যা বিজেপি পশ্চিমবঙ্গ বা বাংলা বিজেপি নামেও পরিচিত, হলো ভারতীয় জনতা পার্টির পশ্চিমবঙ্গ রাজ্য শাখা। দলের বর্তমান সভাপতি সুকান্ত মজুমদার এবং দলের সদস্য এবং বিরোধী দলনেতা শুভেন্দু অধিকারী। দলটির দুটি শাখা, প্রধান শাখা কলকাতায়, দ্বিতীয়টি শিলিগুড়ি তে অবস্থিত।
টারসুস গ্র্যান্ড মসজিদ

টারসুস গ্র্যান্ড মসজিদ () তুরস্কের মেরসিন প্রদেশের টারসুসের একটি মসজিদ।
মসজিদটি কামি নুর আশেপাশের টারসুসের কেন্দ্রে রয়েছে। এটি টারসুসের সবচেয়ে বড় মসজিদ। এটি সেন্ট পলস চার্চের কাছে, মাত্র ১৮০ মিটার (৫৯০ ফুট) দূরে।
মসজিদটি ১৫৭৯ সালে অটোমান শাসনামলে নির্মিত হয়েছিল। মসজিদের কমিশনার হলেন রামাদানীদ রাজবংশের ইব্রাহিম বে, একটি তুর্কমেন রাজবংশ যা ১৫১৭ সালের আগে এই অঞ্চলের শাসক ছিল এবং ১৬ শতকের বাকি সময়ে উসমানীয় সাম্রাজ্য-এর ভাসাল হিসাবে অব্যাহত ছিল। কিন্তু মসজিদের তথ্য ফলক অনুসারে গ্র্যান্ড মসজিদের জায়গায় একটি পুরানো মসজিদ ছিল যা নবম শতাব্দীতে আব্বাসীয় (আরব) শাসনামল-এ নির্মিত হয়েছিল। টারসুস বাইজেন্টাইন সাম্রাজ্যের দ্বারা বন্দী হওয়ার পর, পুরানো মসজিদটি একটি গির্জায় রূপান্তরিত হয়। কিন্তু ১৪ শতকে রামাজানোলু টারসুস দখল করে এবং ১৫৭৯ সালে মসজিদটি পুনর্নির্মাণ করা হয়। কিরককাসিক বেডেস্ট মসজিদটিকে সমর্থন করার জন্য একটি বেডস্টেনও ১৫৭৯ সালে নির্মিত হয়েছিল।
মসজিদ প্রাঙ্গণে প্রবেশের পথটি উত্তরে একটি মার্বেল গেট দিয়ে। ১৬টি গম্বুজ সহ ১৪টি স্তম্ভ বিশিষ্ট নারটেক্সটি টাইলস দিয়ে সজ্জিত করা হয়েছে। মূল ভবনের নির্মাণ সামগ্রী খোদাই করা পাথর। মূল ভবনের স্তম্ভগুলিকে ইরানি খিলান নামে অর্ধবিন্দুযুক্ত খিলানের সাথে সংযুক্ত করা হয়েছে। মিম্বর এবং মিহরাব (মক্কার দিকে নির্দেশিত) মার্বেল দিয়ে তৈরি
মসজিদের পূর্বদিকে আল-মামুন (আব্বাসীয় খলিফা), লোকমান হাকিম এবং শীষ-এর সমাধি রয়েছে, যাকে আদম-এর সন্তান বলে বিশ্বাস করা হয়।
নিকেল (II) আয়োডাইড

নিকেল(II) আয়োডাইড একটি অজৈব যৌগ যার রাসায়নিক সংকেত NiI। এটি নিকেল এবং আয়োডিনের একটি যৌগ।
সোডিয়াম আয়োডাইডের সঙ্গে নিকেল(II) ক্লোরাইডের বিক্রিয়া করে নিকেল (II) আয়োডাইড প্রস্তুত করা হয়। এছাড়া আরো অনেক প্রক্রিয়া কয়েছে।
অনার্দ্র নিকেল(II) আয়োডাইড কালো রঙের কঠিন পদার্থ। তবে সোদক কঠিন নিকেল(II) আয়োডাইডে ছয় অণু জল থাকে। তখন এর রঙ হয় নীলাভ-সবুজ। অনার্দ্র অবস্থায় জলের থেকে প্রায় ৫.৪ গুণ ভারী। এর ঘনত্ব ৫.৩৮৪ গ্রাম/সিসি। নিকেল(II) আয়োডাইডের পরাচৌম্বকত্ব ধর্ম রয়েছে। এটি জলে সহজেই দ্রবীভূত হয়ে নীলাভ-সবুজ রঙের জটিল লবণের জলীয় দ্রবণ তৈরি করে। এই জটিল লবণের জলীয় দ্রবণ থেকে [Ni(HO)]I কে স্ফটিক আকারে আলাদা করা হয়। এই নীলাভ-সবুজ রঙটি সোদক নিকেল আয়োডাইড যৌগের বৈশিষ্ট্য।
অনুঘটক হিসাবে নিকেল আয়োডাইডের ব্যবহার দেখা যায়। কার্বনাইলেশন বিক্রিয়ায় অনুঘটক হিসাবে NiI কিছু শিল্পে ব্যবহার করা হয়।
ভারতীয় ফুটবল অ্যাসোসিয়েশন

ভারতীয় ফুটবল অ্যাসোসিয়েশন (; এছাড়াও সংক্ষেপে আইএফএ নামে পরিচিত) হল পশ্চিমবঙ্গ রাজ্যের ফুটবল খেলার প্রধান নিয়ন্ত্রক সংস্থা। ১৮৯৩ সালে প্রতিষ্ঠিত এই সংস্থাটি ভারতের সবচেয়ে পুরানো ফুটবল সংস্থা। ইংল্যান্ডের ফুটবলার এলফিনস্টোন জ্যাকসন এটি উদ্ভাবন করেন।
ইয়াহু! গ্যালারি

ইয়াহু! গ্যালারি ইয়াহু! এর একটি পরিষেবা যা ইয়াহু! প্রযুক্তি ব্যবহার করে সেবা দিত। এটি ১৪ জুলাই, ২০০৯-এ বন্ধ করা হয়েছিল। সাইটটি এখন ইয়াহু! পালস।
ম্যাট হার্ডি

ম্যাথিউ মুর হার্ডি (জন্ম সেপ্টেম্বর ২৩, ১৯৭৪) একজন আমেরিকান পেশাদার কুস্তিগির যিনি বর্তমানে এইডাব্লিউর সাথে চুক্তিবদ্ধ রয়েছেন। তিনি তার ডাব্লিউডাব্লিউইতে কাটানো সময়ের জন্য সর্বাধিক পরিচিত।
তার বাস্তব জীবনের ভাই জেফের সাথে মিলে হার্ডি ট্যাগ টিম বিভাগে ২০০০ এর দশকে ডাব্লিউডাব্লিউএফ এর বেশকিছু টিএলসি ম্যাচে অংশ নিয়ে খ্যাতি অর্জন করে। হার্ডি ১৪ বারের ওয়ার্ল্ড ট্যাগ টিম চ্যাম্পিয়ন, যেখানে তিনি ৬ বারের ডাব্লিউডাব্লিউই ওয়ার্ল্ড ট্যাগ টিম চ্যাম্পিয়ন, ৩ বারের র ট্যাগ টিম চ্যাম্পিয়ন, ৩ বারের স্ম্যাকডাউন ট্যাগ টিম চ্যাম্পিয়ন। এছাড়াও তিনি রিং অফ অনার ট্যাগ টিম চ্যাম্পিয়নশিপ এবং ডাব্লিউসিডাব্লিউ ট্যাগ টিম চ্যাম্পিয়নশিপ একবার করে এবং টিএনএ ওয়ার্ল্ড ট্যাগ টিম চ্যাম্পিয়নশিপ দুইবার জিতেছেন।
চার দশক ধরে কুস্তি করে আসা হার্ডিকে তার ক্যারিয়ারের বিভিন্ন সময় বিভিন্ন গিমিকে দেখা গেছে। ২০০২ সালে হার্ডি ডাব্লিউডাব্লিউই তে একা ক্যারিয়ার শুরু করে। তার ভার্সন ১.০ ব্যক্তিত্বটি রেসলিং অবজারভার নিউজলেটার থেকে বেস্ট গিমিক এর পুরস্কার পায়। ২০১৬ সালে হার্ডি "ব্রোকেন" (ডাব্লিউডাব্লিউই তে ওকেন) গিমিকে আবির্ভূত হন যা তাকে বিভিন্ন পুরস্কার এবং প্রশংসার সাথে সাথে দ্বিতীয়বার বেস্ট গিমিক পুরস্কার জিততে সাহায্য করে। এটি পেশাদারি কুস্তির অন্যতম সেরা চর্চিত বিষয়ে পরিণত হয়। একজন একাকী কুস্তিগির হিসেবে হার্ডি একবার ইসিডাব্লিউ চ্যাম্পিয়ন এবং দুইবার টিএনএ ওয়ার্ল্ড হেভিওয়েট চ্যাম্পিয়ন হয়। ডাব্লিউডাব্লিউই, টিএনএ/ইম্প্যাক্ট এবং রিং অফ অনার মিলিয়ে হার্ডি সর্বমোট ২১ টি চ্যাম্পিয়নশিপ অর্জন করে।
নিমা, গানসু

নিমা (ম্যান্ডারিন :"尼玛镇") হল মাকু কাউন্টির একটি শহর, গানান তিব্বত স্বায়ত্তশাসিত প্রিফেকচার, গানসু, চীন। ২০১০ সালে, নিমার মোট জনসংখ্যা ছিল ১৭,৮২০। ৯,৯৩৬ জন পুরুষ এবং ৭,৮৮৪ জন মহিলা। ১৪ বছরের কম বয়সী ৩,৯১০ জন, ১৫ থেকে ৬৫ বছরের মধ্যে বয়সী ১৩,২২৭৬ এবং ৬৫ বছরের বেশি বয়সী ৬৩৪ জন।
মুসলিম জাতি বিশ্বকে কী দিয়েছে?

মুসলিম জাতি বিশ্বকে কী দিয়েছে? () মিশরীয় চিকিৎসক ও ইতিহাসবিদ রাগিব সারজানির লিখিত মুসলিম সভ্যতার ইতিহাস বিষয়ক একটি আরবি বই। এটি ২০০৯ সালে কায়রো থেকে ২ খণ্ডে প্রকাশিত হয়। এতে তথ্যমূলকভাবে ইসলামি দর্শন, ইতিহাস, সাহিত্য, বিজ্ঞানের ভিত্তি নির্মাণ ও সমাজবিদ্যায় মুসলিমদের অবদান তুলে ধরা হয়েছে। এটি ২০০৯ সালে "শ্রেষ্ঠ রচনা" ক্যাটাগরিতে মিশরের আওকাফ মন্ত্রণালয় প্রদত্ত মুবারক পুরস্কার এবং সেরা অনূদিত গ্রন্থ হিসেবে ২০১৪ সালে ইন্দোনেশিয়ার সংস্কৃতি মন্ত্রণালয়ের পুরস্কার লাভ করে। ২০২১ সালে মাকতাবাতুল হাসান থেকে বইটির বঙ্গানুবাদ প্রকাশিত হয়।
লেখক প্রথমে ইসলামপূর্ব বিশ্ব ও অন্যান্য সভ্যতার চিত্র তুলে ধরেছেন। তারপর ইসলামি সভ্যতার উদ্ভব, উৎস ও বৈশিষ্ট্যাবলির ওপর আলোকপাত করেছেন। তারপর এসেছে মানবাধিকার, চিন্তা ও ধর্মের স্বাধীনতা, মুসলিম পরিবার ও সমাজের কাঠামো, ইসলামি সভ্যতার যুদ্ধকালীন আচরণ ও নৈতিকতা এবং আন্তঃরাষ্ট্রীয় সম্পর্ক বিষয়ক দালিলিক আলোচনা। তারপর তিনি ইসলামি সভ্যতায় জ্ঞানের ব্যাপকতা, জ্ঞানের ক্ষেত্রে ইসলামের দর্শন, জ্ঞানী সমাজের চিন্তার পরিবর্তন, শিক্ষাব্যবস্থা ও শিক্ষাপ্রতিষ্ঠান, গ্রন্থাগার ইত্যাদি বিষয় তুলে ধরেছেন। জ্ঞানের পরীক্ষাভিত্তিক পদ্ধতি ও প্রায়োগিক দিকের ওপর আলোচনার পাশাপাশি তিনি বিজ্ঞানের বিভিন্ন শাখা যেমন: চিকিৎসাবিজ্ঞান, পদার্থবিজ্ঞান, আলোকবিজ্ঞান, জ্যামিতি, জ্যোতির্বিদ্যা, ভূগোল, রসায়নশাস্ত্র ওষুধবিজ্ঞান, বীজগণিত ও যন্ত্রপ্রকৌশলে মুসলিম বিজ্ঞানীদের অনন্য আবিষ্কার ও অবদান তুলে ধরেছেন। জ্ঞানের উদ্ভাবন, পৃথিবীর বিভিন্ন জাতি গোষ্ঠীর আকিদা-বিশ্বাস, স্রষ্টা-সম্পর্কিত ধারণার সংশোধন ইত্যাদির পাশাপাশি আলোকপাত করেছেন ইসলামি দর্শন, ইতিহাস, সাহিত্য ও সমাজবিদ্যার ওপর। সরকার ও রাষ্ট্রব্যবস্থায় ইসলামি সভ্যতার অবদান কী তা তথ্যপ্রমাণ দিয়ে তুলে ধরেছেন। তার লেখায় বিচারবিভাগ, প্রশাসন, স্বাস্থ্যবিভাগ, পান্থনিবাস, মুসাফিরখানা-এগুলোর উন্নতি ইসলামি সভ্যতার উৎকর্ষেরই পরিচায়ক। ইসলামি শিল্পকলা, স্থাপত্যকলা, অলংকরণশিল্প, আরবি লিপিকলা, তৈজসপত্রের নান্দনিকতা, বৈজ্ঞানিক আবিষ্কারগুলোর সৌন্দর্য, পরিবেশের সৌন্দর্য, বাগানচর্চা এগুলোর আলোচনায় ইসলামি সভ্যতার সৌন্দর্যপ্রিয়তাই ফুটে উঠেছে। ইউরোপীয় রেনেসাঁস ও সভ্যতার বিকাশে ইসলামি সভ্যতার প্রভাব ও অবদান অনস্বীকার্য।
ফাতিহ বিরল

ফাতিহ বিরল (২২শে মার্চ ১৯৫৮,আঙ্কারা) হচ্ছেন তুর্কি অর্থনীতিবিদ ও শক্তি বিশেষজ্ঞ যিনি আন্তর্জাতিক শক্তি সংস্থার নির্বাহী পরিচালক হিসেবে ১লা সেপ্টেম্বর ২০১৫ থেকে বর্তমানে কর্মরত ছিলেন। তার শক্তি সংস্থার কর্মকালে তিনি প্যারিস ভিত্তিক এ সংস্থাকে আধুনিকায়নে ধারাবাহিকভাবে দারুন সব পদক্ষেপ নিয়েছেন,যেমন ভারতের মতো উদীয়মান অর্থনীতির সঙ্গে সম্পর্ক জোরদার করা এবং চীন ও পরিষ্কার শক্তি ট্রানজিশন এবং নিট জিরো নির্গমনে পৌঁছানোর আন্তর্জাতিক প্রচেষ্টার উপর কাজ করেছেন যা এগিয়ে চলেছে।
বিরোল ২০২১ সালে বিশ্বের সবচেয়ে প্রভাবশালী ব্যক্তিদের টাইম ১০০ তালিকায় ছিলেন, বিশ্বের সবচেয়ে প্রভাবশালী ব্যক্তিদের মধ্যে একজন বলে "ফোর্বস" ম্যাগাজিনে উল্লেখ করা হয়েছে এবং ২০১৭ সালে ফিনান্সিয়াল টাইমস দ্বারা বছরের সেরা প্রভাবশালী ব্যক্তিত্ব হিসাবে স্বীকৃত। বিরল হলেন ওয়ার্ল্ড ইকোনমিক ফোরাম (দাভোস) এনার্জি অ্যাডভাইজরি বোর্ডের চেয়ারম্যান। তিনি মুদ্রণ এবং ইলেক্ট্রনিক মিডিয়া ঘন ঘন অবদানকারী এবং প্রতি বছর প্রধান আন্তর্জাতিক শীর্ষ সম্মেলন এবং সম্মেলনে অসংখ্য বক্তৃতা দেন।
১৯৯৫ সালে জুনিয়র বিশ্লেষক হিসাবে আন্তর্জাতিক শক্তি সংস্থা এ যোগদানের আগে, বিরল ভিয়েনায় অর্গানাইজেশন অফ দ্য পেট্রোলিয়াম এক্সপোর্টিং কান্ট্রিজ ( ওপেক ) এ কাজ করেছিলেন।শক্তি সংস্থায় বছরের পর বছর ধরে, বিরোল চিফ ইকোনমিস্টের চাকরি পর্যন্ত কাজ করেছেন, একটি ভূমিকা যেখানে তিনি ২০১৫ সালে নির্বাহী পরিচালক হওয়ার আগে আন্তর্জাতিক শক্তি সংস্থার ঘনিষ্ঠভাবে পর্যবেক্ষণ করা ওয়ার্ল্ড এনার্জি আউটলুক রিপোর্টের দায়িত্বে ছিলেন।
বিরল ১৯৫৮ সালে আঙ্কারায় জন্মগ্রহণ করেছিলেন এবং জন্মসূত্রেই তুর্কি নাগরিক।তিনি ইস্তাম্বুল টেকনিক্যাল ইউনিভার্সিটি থেকে পাওয়ার ইঞ্জিনিয়ারিংয়ে বিএসসি ডিগ্রি অর্জন করেন।তিনি ভিয়েনার টেকনিক্যাল ইউনিভার্সিটি থেকে শক্তি অর্থনীতিতে এমএসসি এবং পিএইচডি ডিগ্রি লাভ করেন।২০১৩ সালে ইম্পেরিয়াল কলেজ লন্ডন কর্তৃক বিরলকে ডক্টরেট অফ সায়েন্স সম্মানিত করা হয়।২০১৩ সালে তাকে ফুটবল ক্লাব গালাতাসারে এসকে -এর সম্মানসূচক আজীবন সদস্য করা হয়েছিল।
ব্রুনো উভিনি

ব্রুনো উভিনি বোর্তোলান্সা (; জন্ম: ৩ জুন ১৯৯১; ব্রুনো উভিনি নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।
২০১০ সালে, উভিনি ব্রাজিল অনূর্ধ্ব-১৯ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১২ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ৩ ম্যাচে অংশগ্রহণ করেছেন।
ব্রুনো উভিনি বোর্তোলান্সা ১৯৯১ সালের ৩রা জুন তারিখে ব্রাজিলের কাপিভারিতে জন্মগ্রহণ করেছেন এবং সেখানেই তার শৈশব অতিবাহিত করেছেন।
উভিনি ব্রাজিল অনূর্ধ্ব-১৯, ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ২০ ম্যাচে অংশগ্রহণ করে ৩টি গোল করেছেন।
২০১২ সালের ২৬শে মে তারিখে, ২০ বছর, ১১ মাস ও ২৩ দিন বয়সে, বাম পায়ে ফুটবল খেলায় পারদর্শী উভিনি ডেনমার্কের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৯২তম মিনিটে আক্রমণভাগের খেলোয়াড় হাকের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৩ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি ব্রাজিল ৩–১ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে উভিনি সর্বমোট ৩ ম্যাচে অংশগ্রহণ করেছেন।
মুদারিজ আলী এফেন্দি মসজিদ

মুদারিজ আলী এফেন্দি মসজিদ (; ), বা আলী হোক্সার মসজিদ () নামেও পরিচিত, এটি কসোভোর প্রিজরেনের একটি মসজিদ । ১৫৪৩ এবং ১৫৮১ সালের মধ্যে নির্মিত, এটি কসোভোর প্রাচীনতম মসজিদগুলির মধ্যে একটি। এটি "আরআর পাপা গজন" রাস্তায় অবস্থিত প্রিজরেনের ক্যাথলিক ক্যাথেড্রাল থেকে পাহাড়ের নিচে, এটির ত্রিভুজ আকৃতির স্থান এটি ৮৭৭ মি ২ দখল করে এটিকে ১৯৮৯ সালে প্রিজরেন মিউনিসিপ্যালিটি একটি সাংস্কৃতিক স্মৃতিস্তম্ভ হিসাবে ঘোষণা করেছিল।
এর প্রতিষ্ঠাতা ছিলেন আলি এফেন্দি । যিনি প্রিজরেনের মুদেরিস থাকা সময়ে তাকে বাগানে সমাহিত করা হয়েছিল দ্বিতীয় বিশ্বযুদ্ধের পরে এটি একটি রেড ক্রস কেন্দ্র হিসাবে ব্যবহৃত হয়েছিল এবং অনুপযুক্ত আচরণের কারণে এটি ব্যাপকভাবে ক্ষতিগ্রস্ত হয়েছিল। ১৯৬৩ সালে আগুন ছড়িয়ে পড়ে এবং এইভাবে মসজিদটিকে আরও বেশি ক্ষতিগ্রস্থ করেছিল (শহর অনুসারে ১৯৭৫ সালে আগুন লেগেছিল[৬]), এই ঘটনার কারণে এটি একটি পুরানো স্মৃতিস্তম্ভের মৌলিকত্ব হারিয়েছে। এটি প্রিজরেনের ক্যাথলিক দোকানগুলির 1908 সালের তিন বছরের বয়কটের জন্য বিখ্যাত ছিল ।
১৯০৫ সালে শুরু হওয়া ক্যাথলিক আলবেনিয়ান দোকানগুলি বয়কটের সময় মসজিদটি একটি কেন্দ্রীয় ভূমিকা পালন করেছিল। এই সময়ে মুসলিম জনসংখ্যা উপরে উল্লেখিত দোকানগুলির সাথে কোন অর্থনৈতিক কর্মকাণ্ডে জড়িত ছিল না। এই বয়কটের কারণ ছিল সকালের নামাজের ঠিক আগে এই মসজিদে শূকরের মাথার কথিত সন্ধান। যেহেতু মসজিদটি ক্যাথলিক চার্চের কাছে অবস্থিত, লোকেরা ভেবেছিল যে এটি ক্যাথলিক আলবেনিয়ানদের একটি উস্কানি ছিল এবং প্রধান ইমামের সাথে সমন্বয় করে ক্যাথলিক উদ্যোগগুলিকে বয়কট করার সিদ্ধান্ত নেন। পরে অনুমান করা হয়েছে যে এটি একটি উস্কানি ছিল যা বোগোস্লোভিজা অর্থোডক্স চার্চ স্কুলের সার্বিয়ান রেক্টর দ্বারা সংগঠিত হয়েছিল, যাতে আলবেনিয়ানদের বিভক্ত করা যায় যারা সেই সময়ে অটোমান সাম্রাজ্য থেকে স্বাধীনতার জন্য লড়াই করছিল ।
অ্যাকোয়াম্যান অ্যান্ড দ্য লস্ট কিংডম

অ্যাকোয়াম্যান অ্যান্ড দ্য লস্ট কিংডম () হল একটি মার্কিন সুপারহিরো চলচ্চিত্র, যা ডিসি কমিক্স-এর চরিত্র অ্যাকোয়াম্যানের উপর ভিত্তি করে নির্মিত। ডিসি ফিল্মস, দ্য সাফরান কোম্পানি, এবং অ্যাটমিক মনস্টার প্রোডাকশন দ্বারা প্রযোজিত, ওয়ার্নার ব্রস. দ্বারা বিতরণের জন্য সেট করা, এটি অ্যাকোয়াম্যান (২০১৮) এর সিক্যুয়াল এবং ডিসি এক্সটেন্ডেড ইউনিভার্স এর তেরোতম চলচ্চিত্র হওয়ার উদ্দেশ্যে তৈরি। ডেভিড লেসলি জনসন-ম্যাকগোল্ড্রিক রচিত চিত্রনাট্য থেকে জেমস ওয়ান এই চলচ্চিত্রটি পরিচালনা করেছেন এবং অ্যাম্বার হার্ড, উইলেম ড্যাফো, প্যাট্রিক উইলসন, ডলফ লুন্ডগ্রেন, আব্দুল, মায়া-উই-এ-এম-এর পাশাপাশি আর্থার কারি/অ্যাকোয়াম্যান চরিত্রে অভিনয় করেছেন জেসন মোমোয়া এবং নিকোল কিডম্যান।
এছাড়াও উপস্থিত হচ্ছেন হেনরি পার্ক ডাঃ স্টিফেন শিন হিসাবে, একজন সামুদ্রিক জীববিজ্ঞানী যিনি আটলান্টিসকে খুঁজে বের করার জন্য মগ্ন; ভিনসেন্ট রেগান হিসেবে, আটলান্টিসের প্রথম রাজা; স্টিংরে চরিত্রে জানি ঝাও; ইন্দিয়া মুর কারশোন; এবং Pilou Asbæk একটি অপ্রকাশিত ভূমিকায়।
রুপার্ট গ্রেগসন-উইলিয়ামস আগস্ট ২০২১-এ প্রকাশ করেছিলেন যে তিনি প্রথম চলচ্চিত্রের জন্য এটি করার পরে সিক্যুয়েলের জন্য স্কোর রচনা করতে ফিরছেন।
"অ্যাকোয়াম্যান অ্যান্ড দ্য লস্ট কিংডম" ২০২৩ সালের ১৯ ডিসেম্বর লস অ্যাঞ্জেলেসের ফার্মার্স মার্কেটের গ্রোভ- এ একটি ফ্যান ইভেন্ট স্ক্রীনিং-এ প্রদর্শিত হয়েছিল । ছবিটি মার্কিন যুক্তরাষ্ট্রে ২২শে ডিসেম্বর, ২০২৩-এ মুক্তি পায়।
ছবিটি মুক্তির ৪৫ দিন পরে এইচবিও ম্যাক্স-এ স্ট্রিম করার জন্য উপলব্ধ হবে বলে আশা করা হচ্ছে।
পশ্চিমবঙ্গ প্রদেশ কংগ্রেস কমিটি

পশ্চিমবঙ্গ প্রদেশ কংগ্রেস কমিটি পূর্বে ঔপনিবেশিক ভারতে বঙ্গীয় প্রাদেশিক কংগ্রেস কমিটি নামে পরিচিত ছিল। এটি পশ্চিমবঙ্গ রাজ্যের জন্য ভারতীয় জাতীয় কংগ্রেসের একটি রাজ্য শাখা।
সংগঠনের প্রধান কার্যালয় হল "বিধান ভবন", যা কলকাতায় ডঃ লালমোহন ভট্টাচার্য রোডে অবস্থিত। পশ্চিমবঙ্গ প্রদেশ কংগ্রেস কমিটির বর্তমান সভাপতি হলেন শুভঙ্কর সরকার।
ই.এ. চৌধুরী

চৌধুরী ইসফাকুর রহমান কুরেশী যিনি ই.এ. চৌধুরী নামে বেশী পরিচিত ছিলেন। (১৯২৮-২০০৯) বাংলাদেশ পুলিশের সাবেক মহাপরিদর্শক ছিলেন। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনারের দায়িত্ব পালন করেন।
ই এ চৌধুরী ১৯২৮ সালের ৩১ ডিসেম্বর সালে তৎকালীন ব্রিটিশ ভারতের আসামের সিলেট জেলার দক্ষিণ সুরমার দাউদপুর গ্রামের জমিদার পরিবারে জন্মগ্রহণ করেন। তার পূর্বপুরুষ হযরত শাহ দাউদ কুরেশি শাহজালালের ৩৬০ আউলিয়ার অন্যতম। তার পিতা খানবাহাদুর গৌছ উদ্দিন চৌধুরী আসাম লেজিসলেটিভ কাউন্সিলের সদস্য ছিলেন। মাতার নাম সারা খাতুন চৌধুরী। ভাই শফি আহমেদ চৌধুরী একজন ব্যবসায়ী, রাজনীতিবিদ যিনি সিলেট-৩ আসনের সাবেক সংসদ সদস্য। ভাই প্রকৌশলী ইমাম উদ্দীন আহমেদ চৌধুরী সাবেক সচিব ও তত্ত্বাবধায়ক সরকারের উপদেষ্টা ছিলেন। ভাই নাসির এ চৌধুরী বাংলাদেশের বীমা ব্যক্তিত্ব।
ই এ চৌধুরী ১৯৪৩ সালে সিলেট সরকারি উচ্চ বিদ্যালয় থেকে মেট্রিকুলেশন পাশ করেন। পরবর্তীতে সিলেট এম সি কলেজ থেকে ১৯৪৫ সালে আই.এ. এবং ১৯৪৮ সালে ইতিহাস বিভাগে বি.এ অনার্স পরীক্ষায় উত্তীর্ণ হন। ১৯৫০ সালে তিনি ঢাকা বিশ্ববিদ্যালয় থেকে আন্তর্জাতিক সম্পর্ক বিভাগে মাস্টার্স ডিগ্রী সম্পন্ন করেন।
কর্মজীবনের শুরুতে তিনি ফেনী কলেজের প্রভাষক হিসেবে যোগ দেন। ১৯৫৪ সালে ই এ চৌধুরী পুলিশ বিভাগে যোগদান করেন এবং দীর্ঘ ৩২ বছর বিভিন্ন গুরুত্বপূর্ণ পদে অত্যন্ত সফলতার সঙ্গে দায়িত্ব পালন করেন। তিনি বাংলাদেশ মেট্রোপলিটন পুলিশ এবং মহিলা পুলিশ প্রতিষ্ঠায় গুরুত্বপূর্ণ ভূমিকা পালন করেন। ১৯৭৬ সালে তাঁর নেতৃত্বে ঢাকা মেট্রোপলিটন পুলিশ গঠিত হয় এবং তিনি এর প্রথম কমিশনার হিসেবে নিযুক্ত হন। ১৯৮৪ সালের পহেলা ফেব্রুয়ারী তারিখে তিনি বাংলাদেশ পুলিশের মহাপরিদর্শকের দায়িত্ব গ্রহণ করেন এবং ১৯৮৫ সালের ৩০ ডিসেম্বর পর্যন্ত দায়িত্ব পালন করেন।
ঢাকার সিটি এস.পি. পদে থাকাকালে ১৯৬৪ সালে অসীম সাহসিকতার জন্য তিনি পাকিস্তান পুলিশ পদকে ভূষিত হন।
২০০৯ সালের ২৮ জানুয়ারি তিনি মৃত্যুবরণ করেন। তাঁকে হযরত শাহজালালের মাজার সংলগ্ন কবরস্থানে সমাহিত করা হয়।
৫ 'ইসফাক কুরায়শী রচনাসমগ্র' চৌধুরী ইসফাকুর রহমান কুরেশী
হেডা হপার

হেডা হপার (জন্ম: এল্ডা ফারি; ২ মে ১৮৮৫ - ১ ফেব্রুয়ারি ১৯৬৬) ছিলেন একজন মার্কিন কলামিস্ট ও অভিনেত্রী। ১৯৪০-এর দশকে তার কর্মজীবনের শীর্ষস্থানে থাকাকালীন তার পাঠক সংখ্যা ৩৫ মিলিয়ন ছিল। হাউজ আন-আমেরিকান অ্যাক্টিভিটিজ কমিটি (এইচইউএসি)-এর দৃঢ় সমর্থক হপার সন্দেহভাজন কমিউনিস্টদের তালিকা প্রদান করেন এবং তিনি ছিলেন হলিউড কালোতালিকার প্রধান প্রস্তাবক। হপার তার শেষজীবন পর্যন্ত তারকাদের নিয়ে খোশ-গল্প লিখে গেছেন, তার লেখনী বিভিন্ন পত্রিকায় ছাপা হয় এবং পরবর্তীকালে বেতারে প্রচারিত হয়। আরেকজন তারকাদের নিয়ে খোশ-গল্প রচয়িতা কলামিস্ট লুভেলা পারসন্সের সাথে তার দীর্ঘদিন দ্বন্দ্ব ছিল।
হপার ১৮৮৫ সালের ২রা মে পেনসিলভেনিয়ার হলিডেসবার্গে জন্মগ্রহণ করেন। তার জন্মনাম এল্ডা ফারি। তার পিতা ডেভিড ফারি একজন কসাই ছিলেন এবং মাতা মার্গারেট (জন্মনাম: মিলার; ১৮৫৬-১৯৪১)। তারা দুজনেই জার্মান ব্যাপ্টিস্ট ব্রেথ্রেনের সদস্য ছিলেন। তার পরিবার পেনসিলভেনিয়া ওলন্দার (জার্মান) বংশোদ্ভূত। যখন এল্ডার বয়স তিন, তখন তার পরিবার আল্টুনায় চলে যান।
১৯৯২-এ বাংলাদেশ

১৯৯২ সাল ছিল বাংলাদেশের স্বাধীনতার ২১তম বছর। এটি ছিল খালেদা জিয়া সরকারের প্রথম স্থায়িত্বকালের দ্বিতীয় বছর।
১৯৯২ সালের নভেম্বরের শেষের দিকে সাইক্লোন ফরেস্ট নামে একটি শক্তিশালী ক্রান্তীয় ঘূর্ণিঝড় বাংলাদেশের ৬০০,০০০ মানুষকে উচ্ছেদ করে। ৯ নভেম্বর ক্যারোলাইন দ্বীপপুঞ্জের কাছে বিপর্যস্ত আবহাওয়ার একটি এলাকা থেকে ঘূর্ণিঝড়টির উদ্ভব হয়। ফরেস্টটি তিন দিন পরে দক্ষিণ চীন সাগরের উপরে আসলে একে একটি গ্রীষ্মমণ্ডলীয় নিম্নচাপ হিসেবে শ্রেণীবদ্ধ করা হয়। সাধারণভাবে এটি পশ্চিম অনুসরণ করে ছোটে, ১৫ নভেম্বর মালয় উপদ্বীপ বরাবর থাইল্যান্ডে আঘাত করার আগে সিস্টেমটি ক্রমাগতভাবে একটি গ্রীষ্মমণ্ডলীয় ঝড়ের মধ্যে সংগঠিত হয় এবং দক্ষিণের ভিয়েতনাম অতিক্রম করে। এবার বঙ্গোপসাগরের উপর দিয়ে ফরেস্ট ১৭ নভেম্বর উত্তর দিকে মোড় নেয় এবং এর গতি উল্লেখযোগ্যভাবে তীব্র হয়। এটি ২০ নভেম্বরে ২৩০ কিমি/ঘন্টা (১৪৫ mph) বাতাসের বেগসহ সাফির-সিম্পসন হারিকেন স্কেলে ৪-সমমানের ঘূর্ণিঝড় হিসেবে সর্বোচ্চ তীব্রতায় পৌঁছে। আকস্মিকভাবে পূর্ব-উত্তরপূর্ব দিকে মোড় নেয়ার কারণে, ঘূর্ণিঝড়টি শীঘ্রই প্রতিকূল পরিবেশগত পরিস্থিতিকে প্রভাবিত করে। পরের দিন ভোরে অর্থাৎ ২১ নভেম্বর বিলীন হওয়ার আগে ফরেস্ট একটি দুর্বল সিস্টেম হিসেবে উত্তর-পশ্চিম মিয়ানমাররে স্থলরেখায় আঘাত করে।
২০ নভেম্বরে ফরেস্ট যখন তার সর্বোচ্চ তীব্রতায় পৌঁছে, তখন সারা বাংলাদেশে আশঙ্কা দেখা দেয় যে, ১৯৯১ সালের এপ্রিলে প্রলয়ঙ্করী ঘূর্ণিঝড়ের পুনরাবৃত্তি ঘটবে। ফলস্বরূপ, দেশের উপকূলীয় অঞ্চল জুড়ে ব্যাপক উচ্ছেদ পরিকল্পনা প্রণয়ন করা হয়, যার মধ্যে ১০ লক্ষ পর্যন্ত জনসংখ্যা স্থানান্তরের পরিকল্পনা ছিল। কিন্তু, ঝড়টি আকস্মিকভাবে পূর্ব দিকে মোড় নেয় এবং ৬০০,০০০ বাসিন্দাকে সফলভাবে সরিয়ে নেওয়ার ফলে অসংখ্য জীবন রক্ষা পায়। সেন্ট মার্টিন দ্বীপের সমস্ত বাড়ির প্রায় অর্ধেক ক্ষতিগ্রস্থ হলেও শুধুমাত্র দুটি মৃত্যু নথিভুক্ত করা হয় এবং সামগ্রিক ক্ষতি তুলনামূলক অনেক কম হয়।
দ্রষ্টব্য: ১৯৯২ সালের জন্য গড় সরকারি বিনিময় হার ছিল BDT প্রতি US$ ৩৮.৯৫।
লেয়ান্দ্রো ওলিভেইরা মোরা

ওয়েভেরসোন লেয়ান্দ্রো ওলিভেইরা মোরা (; জন্ম: ১২ মে ১৯৯৩; লেয়ান্দ্রো নামে সুপরিচিত) হলেন একজন ব্রাজিলীয় পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত বাম পার্শ্বীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং কেন্দ্রীয় আক্রমণভাগের খেলোয়াড় হিসেবে খেলেন।
২০১১ সালে, লেয়ান্দ্রো ব্রাজিল অনূর্ধ্ব-২৩ দলের হয়ে ব্রাজিলের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত ব্রাজিলের বয়সভিত্তিক দলের হয়ে খেলার পর, তিনি ২০১৩ সালে ব্রাজিলের হয়ে আন্তর্জাতিক পর্যায়ে অভিষেক করেছেন; ব্রাজিলের জার্সি গায়ে তিনি এপর্যন্ত ১ ম্যাচে ১টি গোল করেছেন।
ওয়েভেরসোন লেয়ান্দ্রো ওলিভেইরা মোরা ১৯৯৩ সালের ১২ই মে তারিখে ব্রাজিলের ব্রাজিলিয়ায় জন্মগ্রহণ করেছেন এবং সেখানেই তার শৈশব অতিবাহিত করেছেন।
লেয়ান্দ্রো ব্রাজিল অনূর্ধ্ব-২০ এবং ব্রাজিল অনূর্ধ্ব-২৩ দলের হয়ে খেলার মাধ্যমে ব্রাজিলের প্রতিনিধিত্ব করেছেন। ব্রাজিলের বয়সভিত্তিক দলের হয়ে তিনি প্রায় ৩ বছরে ৬ ম্যাচে অংশগ্রহণ করে ১টি গোল করেছেন।
২০১৩ সালের ৬ই এপ্রিল তারিখে, ১৯ বছর, ১০ মাস ও ২৫ দিন বয়সে, ডান পায়ে ফুটবল খেলায় পারদর্শী লেয়ান্দ্রো বলিভিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ব্রাজিলের হয়ে অভিষেক করেছেন। উক্ত ম্যাচের ৭৮তম মিনিটে আক্রমণভাগের খেলোয়াড় রোনালদিনহোর বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ১৬ নম্বর জার্সি পরিধান করে বাম পার্শ্বীয় আক্রমণভাগের খেলোয়াড় হিসেবে খেলেছিলেন। ম্যাচটি ব্রাজিল ৪–০ গোলের ব্যবধানে জয়লাভ করেছিল। ব্রাজিলের হয়ে অভিষেকের বছরে লেয়ান্দ্রো সর্বমোট ১ ম্যাচে ১টি গোল করেছেন।
বিমলাপদ দত্ত

বিমলাপদ দত্ত (১৯০৭ – ৮ ফেব্রুয়ারি ১৯৯০) ছিলেন ব্রিটিশ ভারতের স্বদেশী ও কৃষক আন্দোলনের সময়কালে জাতীয়তাবাদের উদ্গাতা সংবাদপত্র সমূহের বর্ধমান জেলার গ্রামীণ সংবাদদাতা। অনুপ্রাসবহুল রচনায় তার যথেষ্ট দক্ষতা ছিল।
বিমলাপদ দত্তের জন্ম ব্রিটিশ ভারতের অধুনা পশ্চিমবঙ্গের পূর্ব বর্ধমান জেলার রায়না থানার পাঁইটা গ্রামের উগ্রক্ষত্রিয় বংশের এক অবস্থাপন্ন পরিবারে। পিতা উমেশচন্দ্র দত্ত এবং মাতা রাজকুমারী। প্রথম জীবনে বিমলাপদ কলকাতায় ও পরে বর্ধমানের কানাই-এর নাটশালায় ধানভানা কল, যন্ত্রপাতির, পাম্প, চাকি ইত্যাদির ব্যবসা করতেন। তবে ব্যবসার মধ্যে থেকেও তিনি স্বদেশী বিশেষকরে কৃষক আন্দোলনে পরোক্ষভাবে যুক্ত ছিলেন। তিনি যুগান্তর, আনন্দবাজার পত্রিকা, দৈনিক বসুমতী সহ বর্ধমান, বাঁকুড়া, ও ঝাড়গ্রাম অঞ্চলের সকল স্থানীয় পত্র-পত্রিকার গ্রামীণ সংবাদদাতা ছিলেন। এছাড়াও সঙ্গীতজ্ঞ ও চিকিৎসাব্রতী হিসাবে বিশেষ পরিচিতি ছিল। সেসময়ে প্রত্যন্ত গ্রামের মানুষের চিকিৎসার একমাত্র অবলম্বন ছিলেন তিনি। তিনি ব্যবসা ইত্যাদির কারণে শহরে থাকতে পারতেন সহজেই। কিন্ত গ্রামের মানুষের পাশে থাকার জন্য আজন্ম প্রত্যন্ত গ্রামে অতিবাহিত করেন। 
কাজের ফাঁকে লেখালেখির কাজও করতেন। 'দেহি দেবী দর্শন', 'বাণীবন্দনা', 'বিশ্বকবি বন্দনা', 'বিধানচন্দ্র বন্দনা' প্রভৃতি রচনায় তার অনুপ্রাসের ব্যবহার তার সাহিত্য দক্ষতার পরিচয় দেয়। এবিষয়ে তার একমাত্র রচিত গ্রন্থটি হল- "অনুপ্রাসমালা"।
বাংলার গ্রামের দরদী মানুষ বিমলাপদ দত্ত ১৯৯০ খ্রিস্টাব্দের ৮ ফেব্রুয়ারি পরলোক গমন করেন।
সিদ্দিক

সিদ্দিক (, ; যার অর্থ 'সত্যবাদী') একটি ইসলামি উপাধি, যা ইসলামের প্রথম রাশিদুন খলিফা আবু বকর () এর নাম এবং শিরোনাম উভয় ক্ষেত্রে ব্যবহার করা হয়। এটা সুন্নি মুসলমানদের জন্য অতি সাধারণ একটি বিষয়। আবু বকরের জন্য ব্যবহৃত সিদ্দিকের প্রথম উল্লেখগুলো হাদিস সাহিত্যে পাওয়া যায়।
লাইলাতুল মেরাজের ঘটনার পর, ইসলামি নবী মুহাম্মদ তার বন্ধুবান্ধব, আত্মীয়স্বজন এবং অন্যান্য কুরাইশ আত্মীয়দের কাছে ভ্রমণ সম্পর্কে অবহিত করেন। কিন্তু, তাঁর এই যাত্রায় বিশ্বাস করতে অস্বীকার করে অসংখ্য মুসলমান ইসলাম থেকে ধর্মত্যাগ করে। আবু বকরই ছিলেন প্রথম ব্যক্তি, যিনি মুহাম্মদের রাতের যাত্রায় বিশ্বাস করেন এবং এই কারণে মুহাম্মদ আবু বকরের নামের আগে সম্মানসূচক উপাধি "সিদ্দিক" দেন। দ্বাদশ শতাব্দীর দামেসিন পন্ডিত ইবনে আসাকির বর্ণনা করেন যে, ফেরেশতা গ্যাব্রিয়েল মুহাম্মদের কাছে আসেন এবং ভবিষ্যদ্বাণী করেন যে, আবু বকর "সিদ্দিক" এবং তিনি মুহাম্মদের যাত্রায় বিশ্বাস করবেন। ফখরুদ্দীন আল রাযির ব্যাখ্যায়, মুহাম্মদ ভ্রমণের বর্ণনা করার পরে আবু বকর বলেন, "আমি সাক্ষ্য দিচ্ছি যে আপনি সত্যিই আল্লাহ'র রাসূল" এবং বিনিময়ে মুহাম্মদ আবু বকরকে বলেন, "আমি সাক্ষ্য দিচ্ছি যে আপনি সত্যিই "সিদ্দিক""। পরবর্তীতে, ইসলামি নবী মুহাম্মদ আবু বকরকে উল্লেখ করতে সিদ্দিক শব্দটি বহুবার ব্যবহার করেন।
সহীহ বুখারী অনুসারে, মুহাম্মাদ আবু বকর, উমর এবং উসমানের সাথে উহুদ পর্বতে ছিলেন এবং পর্বতটি তখন কাঁপতে শুরু করে। মুহাম্মদ উহুদকে 'দৃঢ়' হতে বলেন, কারণ সেখানে একজন নবী, একজন "সিদ্দিক" এবং দুজন শহীদ ছিলেন। ইসলামি বর্ণনায়, নবী হিসেবে মুহাম্মদকে, সিদ্দিক হিসেবে আবু বকরকে বোঝায় এবং দুই শহীদ ছিলেন উমর এবং উসমান, যাদের দুজনকেই হত্যা করা হয়। আবু কাতাদাহ আল আনসারী () বলেন, মুহাম্মদ এর অনেক সাহাবা () আবু বকরকে "সিদ্দিক" উপাধি দিয়ে উল্লেখ করেন। 
কুরআনে মুসলিমদের চারটি পদের কথা বলা আছে। প্রথমটি হলো নবী (), দ্বিতীয়টি হলো সত্যবাদী (), তৃতীয়টি হলো শহীদ () এবং চতুর্থটি হলো সৎকর্মশীল ()। সুন্নি ইসলামি প্রতিবেদনে বলা হয়, আবু বকরকে 'সত্যবাদীদের মধ্যে সর্বশ্রেষ্ঠ' () বলে মনে করা হয়। আবু বকরকে সত্যবাদীদের মধ্যে সর্বশ্রেষ্ঠ বলে উল্লেখ করা প্রথম দিকের সুপরিচিত উল্লেখযোগ্য ব্যক্তিত্বের মধ্যে রয়েছে, "কাশফ আল-মাহজুব" () এবং ১১ শতকের সুফি মরমী আলী হাজবেরি।
উপাধিটির ব্যবহার তখন আবু বকরের কন্যা আয়িশা () পর্যন্ত প্রসারিত হয়। যার স্ত্রীলিঙ্গ সমতুল্য হলো, "সিদ্দিকা"॥ প্রারম্ভিক ইসলামি যুগে, আয়িশাকে সাধারণত "সিদ্দিকা বিনতে আল-সিদ্দিক" বলা হত, যার অর্থ: সত্যবাদীর কন্যা, সত্যবাদী।
২০২১–২২ সন্তোষ ট্রফি

২০২১–২২ সন্তোষ ট্রফি হল ভারতের রাজ্য ফুটবল অ্যাসোসিয়েশনগুলির মধ্যে অনুষ্ঠিত সর্বোচ্চ প্রতিযোগিতা সন্তোষ ট্রফির ৭৫তম আসর। ২০২০ সালের আসর ভারতে কোভিড-১৯ মহামারীর জন্য বাতিল করা হয়েছিল। মূল পর্ব কেরালার মালাপ্পুরম জেলায় অনুষ্ঠিত হয়েছিল।
ফাইনালে খেলায় কেরালা পশ্চিমবঙ্গকে পেনাল্টি শুট-আউট দ্বারা হারিয়ে সপ্তম শিরোপা জয়লাভ করে।
সারা ভারতের ৩৭ টি ফুটবল দলকে পাঁচটি অঞ্চলে বিভক্ত করা হয় এবং প্রতিটি অঞ্চলকে দুটি গ্রুপে বিভক্ত করা হয়। প্রতিটি গ্রুপের প্রথম স্থানাধিকারী দল মূল পর্বে উত্তীর্ণ হবার সুযোগ পায়।
৭৫ তম সন্তোষ ট্রফির মূল পর্বের গ্রুপ বিভাজনের জন্য ড্র অনুষ্ঠিত হয়েছিল ৬ জানুয়ারি ২০২২। প্রাক্তন ভারতীয় ডিফেন্ডার গৌরামঙ্গি সিং-এর সহায়তায় ড্রটি নতুন দিল্লিতে অনুষ্ঠিত হয়েছিল।
মূল পর্বের ম্যাচগুলি নিম্নলিখিত দুটি স্টেডিয়ামে অনুষ্ঠিত হয়েছিল:
ম্যাচসেরা: জিজো জোসেফ (কেরালা)
স্কলাস্টিকা (বিদ্যালয়)

স্কলাসটিকা হলো বাংলাদেশের ঢাকা শহরের একটি বেসরকারি ইংরেজি মাধ্যমের বিদ্যালয় প্রি-স্কুল থেকে এ-লেভেল পর্যন্ত শিক্ষা প্রদান করে।
এটি বাংলাদেশের অভিজাত স্কুলগুলোর মধ্যে অন্যতম হিসেবে স্বীকৃত যা একটি শক্তিশালী প্রাক্তন শিক্ষার্থী নেটওয়ার্ক নিয়ে গর্বিত।
স্কলাস্টিকা ১৯৭৭ সালে শিক্ষার মাধ্যম হিসাবে ইংরেজি থাকলেও বাংলা ভাষায় সমান দক্ষতার উপর জোর দেওয়ার জন্য স্কুলগুলোর চাহিদা মেটাতে প্রতিষ্ঠিত হয়েছিল।
২০০১ সালের জানুয়ারিতে সিনিয়র শ্রেনীগুলো নতুন ক্যাম্পাসে চলে যায়।
স্কলাস্টিকার জুনিয়র, মিডল ও সিনিয়র বিভাগগুলো ঢাকার ধানমন্ডি, গুলশান, উত্তরা ও মিরপুরের আশেপাশে অবস্থিত।
উত্তরায় অবস্থিত ক্যাম্পাসটি ২০০০ সালে নির্মিত হয়েছিল। এখানে ভবনের সাততলা ভবন জুড়ে শ্রেণীকক্ষে ৩ থেকে ১২ শ্রেণী পর্যন্ত পড়ানোর ব্যবস্থা রয়েছে। এসটিএম হল হচ্ছে একটি অডিটোরিয়াম যা ব্যায়ামাগার হিসেবে ব্যবহৃত হয় যা ইয়াসমিন মুর্শেদের স্বামী সৈয়দ তানভীর মুর্শেদের নামে নামকরণ করা হয়।
মিরপুরে স্কলাস্টিকার ক্যাম্পাস রয়েছে।
স্কলাসটিকা একটি সম্পূর্ণ প্রাথমিক, প্রাথমিক, মাধ্যমিক এবং উচ্চ বিদ্যালয় শিক্ষা প্রদান করে যা ঢাকায় ব্রিটিশ কাউন্সিল দ্বারা পরিচালিত জিসিই পরীক্ষার জন্য নেতৃত্ব দেয়।
২০০৮-০৯ শিক্ষা মেয়াদ থেকে স্কুলের ও-লেভেল ও এ-লেভেলের পরীক্ষাগুলো কেমব্রিজ অ্যাসেসমেন্ট ইন্টারন্যাশনাল এডুকেশন দ্বারা পরিচালিত হচ্ছে যা স্কুলিং এর এডেক্সেল ব্যবস্থাকে প্রতিস্থাপিত করেছে।
সমস্ত বিজ্ঞান ক্লাসের জন্য ল্যাবরেটরি সুবিধা প্রদান করা হয়। 'ও' এবং 'এ' লেভেল পরীক্ষার ব্যবহারিক প্রয়োজনীয়তা পূরণের জন্য লন্ডন বিশ্ববিদ্যালয়ের প্রতিনিধিদের দ্বারা সিনিয়র ল্যাবরেটরিগুলো পরিদর্শন ও অনুমোদন করা হয়।
স্কলাস্টিকা অতিরিক্ত পাঠ্যক্রমিক কার্যক্রমের মধ্যে রয়েছে নাটক, বিতর্ক ও জনসাধারণ বক্তব্য। বিদ্যালয় দল আন্তঃস্কুল ও জাতীয় প্রতিযোগিতায় অংশগ্রহণ করে। নাট্য উপস্থাপনা ইংরেজি ও বাংলায় সঞ্চালিত হয়ে থাকে। মিডল স্কুল থেকে শুরু করে বেশ কিছু স্কুল-পরবর্তী প্রোগ্রাম দেওয়া হয়।
ইন্টারন্যাশনাল হোপ স্কুল বাংলাদেশ

ইন্টারন্যাশনাল হোপ স্কুল বাংলাদেশ (আইএইচএসবি) হল বাংলাদেশের ঢাকার উত্তরায় অবস্থিত একটি ইংরেজি মাধ্যমের বেসরকারি আন্তর্জাতিক বিদ্যালয়। এটি পূর্বে ইন্টারন্যাশনাল টার্কিশ হোপ স্কুল নামে পরিচিত ছিল।
এর প্রতিষ্ঠাতা অধ্যক্ষ কাজিম এলডেস ১৯৯৬ সালে ঢাকায় এটি প্রতিষ্ঠা করেন। তুর্কি স্কুলগুলোর একজন শক্তিশালী সমর্থক তুরস্কের রাষ্ট্রপতি সুলেমান দেমিরেল ১৯৯৭ সালের মার্চ মাসে একটি রাষ্ট্রীয় সফরের সময় আনুষ্ঠানিকভাবে স্কুলটি উদ্বোধন করেন।
স্কুলটি ভাড়া করা প্রাঙ্গনে একটি ক্যাম্পাস হিসাবে অল্প সংখ্যক খুব অল্প সংখ্যক শিক্ষার্থীদের নিয়ে শুরু হয়। এরপর থেকে এটি তিনটি শহরে আটটি ক্যাম্পাসে পরিণত হয়: ঢাকার গুলশান ও উত্তরা এলাকায় দুটি প্রিস্কুল, দুটি জুনিয়র বিভাগ (গ্রেড ১৫) ও দুটি সিনিয়র বিভাগ (একটি ছেলে, একটি মেয়ে), চট্টগ্রামের একটি শাখা যা প্রিস্কুল থেকে গ্রেড ১০ পর্যন্ত বিস্তৃত, এবং বগুড়ায় একটি প্রিস্কুল ও জুনিয়র বিভাগ। সম্মিলিত তালিকাভুক্তি ২০১৪ সালের হিসেবে ১,৫০০-এ উন্নীত হয়েছে।
আইএইচএসবি উত্তরা সেক্টর ৪-এ অবস্থিত বাংলাদেশ সরকার কর্তৃক প্রদত্ত দুই একর জমিতে জুন ২০০২ সালে একটি উদ্দেশ্য-নির্মিত ক্যাম্পাস নির্মাণ শুরু করে। ২০০৫ সালের সেপ্টেম্বরে এর নির্মাণ শেষ হয়। এর সুবিধাগুলোর মধ্যে রয়েছে একটি বিস্তৃত খেলার মাঠ, ফুটবল মাঠ, বাস্কেটবল কোর্ট, কনফারেন্স হল, লাইব্রেরি এবং কম্পিউটার ও বিজ্ঞান ল্যাব। আবাসিকদের জন্য রয়েছে ছেলে ও মেয়েদের হোস্টেল। ঢাকায় বিদ্যালয়টির ছয়টি শাখা রয়েছে। ২১ ফেব্রুয়ারী ২০১০ তারিখে তুরস্কের রাষ্ট্রপতি আবদুল্লাহ গুল বিদ্যালয়ের ক্যাম্পাস পরিদর্শন করেন।
২০১৬ সালের তুর্কি অভ্যুত্থান প্রচেষ্টার পর; বাংলাদেশে নিযুক্ত তুর্কি রাষ্ট্রদূত দাবি করেছেন যে বিদ্যালয়টি গুলেন আন্দোলনের সাথে যুক্ত ছিল; যাকে তিনি সন্ত্রাসী সংগঠন হিসেবে বর্ণনা করেছেন। তুর্কি স্কুলের শিক্ষক, বিদ্যালয়ের ৩৩ জন তুর্কি নাগরিককে নিযুক্ত করা হয়েছে বলে দাবি করেছে যে তারা তাদের দূতাবাস দ্বারা পরিষেবা থেকে বঞ্চিত হচ্ছে ও একজন কর্মচারী জানান যে দূতাবাস তার পাসপোর্ট বাজেয়াপ্ত করেছে। বিদ্যালয় কর্তৃপক্ষ এর সাথে ঘটনার কোনো সংযোগ অস্বীকার করে।
পরে বিদ্যালয়টির নাম পরিবর্তন করে ইন্টারন্যাশনাল হোপ স্কুল বাংলাদেশ রাখা হয়।
আইএইচএসবি হলো একটি ইংরেজি মাধ্যমের বিদ্যালয় যেখানে শিশু থেকে উচ্চ মাধ্যমিক স্তর পর্যন্ত শ্রেণী রয়েছে। বিদ্যালয়টি আন্তর্জাতিক জিসিএসই ও জিসিই পদ্ধতি অনুসরণ করে ও ছাত্রদের ও-লেভেল এবং এ-লেভেল পরীক্ষার জন্য প্রস্তুত করে। ছোটবেলা থেকেই ইংরেজি শেখানো হয়। ব্রিটিশ কাউন্সিল মে ২০১৫ থেকে স্কুলটির সাথে অংশীদারিত্বে রয়েছে, উত্তরা ক্যাম্পাসে ১১ থেকে ১৩ বছর বয়সী শিশুদের ইংরেজি ভাষায় পড়া ও লেখার দক্ষতা শেখানো হয়। বাংলাদেশী ও বাংলাদেশী বংশদ্ভূত শিক্ষার্থীদের জন্য বাংলা ভাষার ক্লাস বাধ্যতামূলক। মুসলিম শিক্ষার্থীদের জন্য ধর্মীয় অধ্যয়নের ক্লাস বাধ্যতামূলক।
বিদ্যালয়টিতে প্রায় ২০০০ শিক্ষার্থী রয়েছে। মালয়েশিয়া, কানাডা, ফিলিপাইন, মার্কিন যুক্তরাষ্ট্র, ইংল্যান্ড, সৌদি আরব, সুদান, স্কটল্যান্ড, মিশর, পাকিস্তান, অস্ট্রেলিয়া, তাইওয়ান, ভারত, শ্রীলঙ্কা ও তুরস্ক সহ বাংলাদেশের বাইরের দেশগুলোর শিক্ষার্থীর পরিমাণ মোট শিক্ষার্থীর ১৭%।
নিবরাস ইসলাম এই বিদ্যালয়ের একজন প্রাক্তন শিক্ষার্থী, যে জুলাই ২০১৬-এর ঢাকা হামলায় অংশ নিয়েছিল, যেখানে ২০ বিদেশী নাগরিক নিহত হয়।
এনজিসি ৪১৯৪

এনজিসি ৪১৯৪, ১৩০ মিলিয়ন আলোকবর্ষ দূরে অবস্থিত, মেডুসা মার্জার নামেও পরিচিত। একটি প্রাথমিক গ্যালাক্সি একটি ছোট গ্যাস-সমৃদ্ধ সিস্টেম গ্রাস করেছিল, তারার স্রোত এবং ধূলিকণাকে মহাশূন্যে ফেলেছিল। এই স্রোতগুলি, একত্রিতকরণ গ্যালাক্সির শীর্ষ থেকে উঠতে দেখা যায়, প্রাচীন গ্রীক পৌরাণিক কাহিনীর একটি দানব মেডুসা, বিখ্যাতভাবে তার মাথার চুলের জায়গায়, সেই বস্তুটিকে তার কৌতূহলোদ্দীপক নাম ধার দিয়েছিল, সেই সাপের মতো।
কেন্দ্রীয় গ্যাস-সমৃদ্ধ অঞ্চল মেডুসার চোখের কেন্দ্রে ৫০০ আলোক বর্ষ (১৫০ পিসি) জুড়ে চরম নক্ষত্র গঠনের একটি অঞ্চল বিদ্যমান।
লক্ষ্মী কাকিমা সুপারস্টার

লক্ষ্মী কাকিমা সুপারস্টার একটি ভারতীয় বাংলা টেলিভিশন ধারাবাহিক যা ১৪ ফেব্রুয়ারি ২০২২ থেকে ২৭ জানুয়ারি ২০২৩ পর্যন্ত জি বাংলায় সম্প্রচারিত হয়েছে। এটি প্রযোজনা করেছেন টেন্ট সিনেমা। প্রধান চরিত্রে অপরাজিতা আঢ্য, দেবশঙ্কর হালদার, সৌভিক ব্যানার্জী এবং শার্লি মোদক অভিনয় করেছেন।
লক্ষ্মী, একজন গৃহবধূ তার পরিবারের জন্য সবকিছু করে। সে তার পরিবারের জন্য রুটি এবং মাখন উপার্জন করে। তিনি তার পরিবারকে সমর্থন করার জন্য একটি ছোট দোকান "লক্ষ্মী ভান্ডার" চালান, যা তাকে বেঁচে থাকার আনন্দ এবং ইচ্ছা দেয়।
মাস্কাট ও ওমান সালতানাত

মাস্কাট ও ওমান সালতানাত (, সালতানাৎ মাসক্বাত্ব ওয়া-'উমান ), সংক্ষিপ্তভাবে মাসকাট ও ওমান রাষ্ট্র নামেও পরিচিত (, রোমানীকরণ : দাওলাত মাসক্বাত্ব ওয়া-উমান ) তাইমুর ইবনে ফয়সালের শাসন ছিল একটি সার্বভৌম রাষ্ট্র যা ঊনবিংশ শতাব্দী এবং বিংশ শতাব্দীর দ্বিতীয়ার্ধে বর্তমান ওমান সালতানাত এবং বর্তমান সংযুক্ত আরব আমিরাত এবং পাকিস্তানের গোয়াদারের কিছু অংশকে ঘিরে ছিল। বুসাইদ রাজবংশ দ্বারা শাসিত, এটির শেষ শাসক সাইদ ইবনে সুলতানের মৃত্যুর পর ওমানি সাম্রাজ্যের বিভক্তির ফলে এটি প্রতিষ্ঠিত হয়েছিল । ২৩ জুলাই ১৯৭০ সালের প্রাসাদ অভ্যুত্থানের পর সালতানাত একটি নতুন সরকারে রূপান্তরিত হয় যেখানে সুলতান সাঈদ ইবনে তৈমুর অবিলম্বে তার পুত্র কাবুস ইবনে সাইদের দ্বারা ক্ষমতাচ্যুত হন ।